લોકસભામાં ચર્ચા દરમિયાન રાહુલ ગાંધી પીએમ મોદીને ભેટ્યા એનાથી ગૃહનાં અધ્યક્ષા, સ્પીકર સુમિત્રા મહાજન નારાજ થયાં છે. એમણે કહ્યું કે, ગૃહમાં આ પ્રકારનું વર્તન સાંખી લેવાય નહીં. વડા પ્રધાન જ્યારે ગૃહમાં બેઠા હોય ત્યારે એ નરેન્દ્ર મોદી નહીં, પણ દેશના વડા પ્રધાન છે. સંસદસભ્ય તરીકે આપણે સભ્યોએ જ સદનની ગરિમા જાળવવાની છે. વળી, રાહુલ ગાંધી પીએમને ભેટ્યા અને પછી સીટ પર જઈને પોતાની પાર્ટીના સભ્ય તરફ જોઈ આંક મિંચકારી, આ ગૃહની ગરિમાને અનુરૂપ નથી. પીએમ પદની એક ગરિમા હોય છે, જેનું પાલન કરવાનું હોય છે.